NARIADENIE KOMISIE (ES) č. 893/2005
zo 14. júna 2005,
ktorým sa mení a dopĺňa nariadenie (ES) č. 1520/2000, pokiaľ ide o určité čiastky stanovené v jeho článku 14
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3448/93 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), najmä na prvý pododsek ods. 3 článku 8,
keďže:
(1)
Skúsenosti nadobudnuté po pristúpení nových členských štátov 1. mája 2004 ukazujú, že väčšina vývozných náhrad bola vyplatená z rezervy uvedenej v prvom pododseku ods. 1 článku 14 nariadenia Komisie (ES) č. 1520/2000 z 13. júla 2000 stanovujúceho spoločné podrobné pravidlá pre uplatňovanie systému prideľovania vývozných náhrad na určité poľnohospodárske produkty vyvážané vo forme tovaru, na ktorý sa nevzťahuje príloha I Zmluvy a kritériá pre stanovenie čiastky týchto náhrad (2).
(2)
S cieľom zabezpečiť dostupnosť dostatočných prostriedkov by sa mala zvýšiť rezerva na každý rozpočtový rok, uvedená v článku 14 ods. 1 nariadenia (ES) č. 1520/2000. Ďalej by sa mala zvýšiť prahová hodnota stanovená v článku 14 ods. 3 tohto nariadenia, po dosiahnutí ktorej môže Komisia pozastaviť používanie rezervy.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi produktmi neuvedenými v prílohe I k Zmluve,
PRIJALA TOTO NARIADENIE:
Článok 1
Článok 14 nariadenia (ES) č. 1520/2000 sa mení a dopĺňa takto:
a)
V prvom pododseku odseku 1 sa čiastka „35 miliónov EUR“ nahrádza čiastkou „40 miliónov EUR“.
b)
V druhom pododseku odseku 3 sa čiastka „25 miliónov EUR“ nahrádza čiastkou „30 miliónov EUR“.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. júna 2005